Kobanê de vizêr şand de Festîvala Kultur û Hunerî ya Dîcle-Firatî ya Şehîd Hogirî ya 4. ame viraştene. Festîvale de bi seyan kesê ke Reqa, Tebqa, Girê Spî û Cizîre ra tewrê ci bîbî xeylî reng û kulturê şar û bawerîyanê cîyayan hadre bîyî.
Cinîyê Kobanêyijî yê ke bi cilanê xo yê cayîyan û bi weranê xo yê cayîyan tewrê festîvale bîbî rengêko cîya da festîvale. Cinîya bi nameyê Edûl Silêmane ard ziwan ke cinîyê ke şaristan de yê bi rengê xo tewrê ci bîyê û vat ê do kulturê xo bidê ciwîyayene û neqlê azanê neweyan bikerê.
Ceylan Şehîne zî vat ke her cinî girêdayeyê kultur û tarîxê xo ya û kêfweşîya xo ya seva virazîyayîşê festîvale ard ziwan.
